**INFORMATĪVAIS ZIŅOJUMS PAR EIROPAS SAVIENĪBAS STRUKTŪRFONDU UN KOHĒZIJAS FONDA INVESTĪCIJU IEVIEŠANAS STATUSU[[1]](#footnote-1)**

1. Atbilstoši Ministru kabineta (turpmāk – MK) 2015.gada 10.marta sēdes protokola Nr.14 27.§ 11.punktam Finanšu ministrijai (turpmāk - FM) ir uzdots, sākot ar 2015.gada maiju, reizi mēnesī (līdz nākamā mēneša beigām) iesniegt MK bez saskaņošanas ar citām iestādēm operatīvo informāciju par Eiropas Savienības struktūrfondu un Kohēzijas fondu (turpmāk – ES fondi) ieviešanas plānu izpildi (turpmāk – ikmēneša ziņojums MK), tai skaitā informāciju atbildīgo iestāžu dalījumā par noteiktiem finanšu mērķiem un citiem priekšnosacījumiem un uzdevumiem. Attiecīgi FM sniedz operatīvo informāciju par galvenajiem aspektiem un aktualitātēm ES fondu 2014.–2020.gada plānošanas periodā.
2. Informāciju par investīciju ieviešanas laika grafika[[2]](#footnote-2) un finanšu progresa izpildes statusu līdz **2017.gada 1.janvārim** skatīt kopsavilkumu grafikā Nr.1 un plašāku informāciju par projektiem un tajos veiktajiem maksājumiem ES fondu tīmekļa vietnē[[3]](#footnote-3).

*Grafiks Nr.1 “ES fondu investīciju uzsākšanas un ieviešanas statuss līdz 2017.gada 1.janvārim milj. euro, % no ES fondu finansējuma, progress pret datiem līdz 2016.gada 1.decembrim”*

1. **Progress projektu ieviešanas posmā ir dinamisks. Piemēram, nepilnu 3 nedēļu laikā** līdz 2017.gada 17.janvārim apstiprināti projekti par papildus 49,2 milj. e*uro*, noslēgti līgumi par papildus 26,4 milj. *euro* un veikti maksājumi par vēl 13,9 milj. *euro*. Progress, galvenokārt, transporta un uzņēmējdarbības nozarē.
2. Projektu uzsākšanas nosacījumu izstrādē (primāri MK noteikumi par specifiskā atbalsta mērķa īstenošanu (turpmāk – MK noteikumi)) sasniegts ļoti labs rezultāts. Līdz 2016.gada beigām no 4 miljardu *euro* valdības mērķa[[4]](#footnote-4) ir izdevies apstiprināt investīciju MK noteikumus par 3,7 miljardiem *euro* jeb 94%. Līdz 2016.gada beigām investīciju noteikumi spēkā ir jau 85% no kopējā pieejamā ES fondu finansējuma investīcijām līdz 2023.gadam. Pozitīvi, ka 2017.gada 17.janvārī MK sēdē tika izskatīts Satiksmes ministrijas sagatavotais noslēguma ziņojums un pieņemts lēmums par dzelzceļa elektrifikācijas projekta (346,6 milj. *euro*) tālāku virzību.
3. Kopsavilkumu par MK noteikumu ikmēneša plānu izpildi skatīt grafikā Nr.2. Detalizēta statusa informācija ir pieejama ES fondu tīmekļa vietnē[[5]](#footnote-5), savukārt kavēto MK noteikumu statuss detalizēti uzskaitīts šī ziņojuma 1. un 2.pielikumā. Plāns 2017.-2019.gadā apstiprināmajiem MK noteikumiem ar termiņiem tiks iekļauts izskatīšanai valdībā kopā ar ES fondu informatīvo pusgada ziņojumu, kas iesniedzams MK līdz 2017.gada 1.martam.

*Grafiks Nr.2 “ES fondu investīciju uzsākšanas gatavība – MK noteikumi 2016.gads.(faktiskie dati līdz 2017.gada 1.janvārim. milj. euro) ”*

1. Projektu iesniegumu **atlašu izsludināšana arvien turpina progresēt.** Būtiskākie riski un priekšlikumi to novēršanai tiek apkopoti ES fondu informatīvajā pusgada ziņojumā, kas jāiesniedz MK līdz 2017.gada 1.martam.
2. Salīdzinot datus ar citām ES dalībvalstīm, Latvijai joprojām ir viens no labākajiem sniegumiem - līdz 2017.gada 3.janvārim Latvija ir 6.vietā pēc saņemto starpposma maksājumu apjoma. Detalizētu informāciju skatīt [ES fondu tīmekļa vietnē](http://www.esfondi.lv/page.php?id=1065)[[6]](#footnote-6).
3. 2016.gadā kopumā izpildīti tikai 64,9% no gada sākumā prognozētajiem maksājumiem finansējuma saņēmējiem (turpmāk - FS) 2016.gadā FS izmaksājot 204,3 milj. *euro* ES fondu investīciju paredzēto 314,9 milj. *euro* vietā. Galvenokārt maksājumu plāni nav izpildīti atbalsta mērķos, kas saistīti ar valsts un reģionālo ceļu rekonstrukciju, jo vērojami iepirkumu procesa kavēkļi, novēlota projektu pieteikumu iesniegšana, kas mazināja investīciju tempu, salīdzinot ar 2015.gadu. Tāpat paredzētie ieguldījumi nav veikti integrēto teritoriālo investīciju projektos – atbalsta sniegšana nacionālas nozīmes attīstības centriem (tā kā integrētās teritoriālās investīcijas saskaņā ar ES fondu regulējošiem normatīvajiem aktiem ir jaunievedums šajā plānošanas periodā, normatīvu, atlašu nolikumu un projektu ideju izvērtēšana bija par iemeslu novēlotai projektu atlašu uzsākšanai, kas uzsākās tikai 2016.gada beigās).Finanšu plāna izpildi 2016.gadam skatīt tabulā Nr.1.

*Tabula Nr.1 “2014.-2020.gada plānošanas periods: ES fondu līdzfinansējuma maksājumu plāna izpilde 2016.gadā, euro.”*

|  |  |  |  |  |
| --- | --- | --- | --- | --- |
| **Prioritārais virziens** | **Plāns 2016.gadam kopā** | **Faktiskā izpilde 01.01.2016. - 01.01.2017.** | **Līdz 01.01.2017.** | **Iepriekšējā mēnesī** |
| **Izpilde,%** | **Neizpilde (-)****/pārpilde(+)** | **Izpilde,%** | **Neizpilde (-)****/pārpilde(+)** |
| 1.Pētniecība, tehnoloģijas, inovācijas | 11 137 430 | 1 294 748 | **11,6** | **-9 842 682** | 8,5 | -7 975 247 |
| 2.IKT , e-pārvalde  | 9 340 843 | 19 993 | **0,2** | **-9 320 850** | 0,0 | -2 689 753 |
| 3.MVU konkurētspēja | 30 075 247 | 37 248 046 | 123,8 | 7 172 798 | 126,5 | 6 622 237 |
| 4. Ekonomika ar zemu oglekļa emisijas līmeni  | 19 368 881 | 4 731 810 | **24,4** | **-14 637 071** | 38,3 | -7 609 672 |
| 5.Vides aizsardzība un resursu izmantošanas efektivitāte | 27 324 058 | 902 712 | **3,3** | **-26 421 346** | 5,0 | -17 116 188 |
| 6.Ilgtspējīgs transports | 152 749 691 | 108 484 821 | **71,0** | **-44 264 870** | 74,6 | -34 695 281 |
| 7.Nodarbinātība un darbaspēka mobilitāte | 31 395 139 | 37 316 486 | 118,9 | 5 921 347 | 126,2 | 7 268 388 |
| 8.Izglītība, prasmes un mūžizglītība | 5 048 340 | 419 093 | **8,3** | **-4 629 247** | 15,5 | -1 813 148 |
| 9.Sociālā iekļaušana un nabadzības apkarošana | 16 054 669 | 5 330 093 | **33,2** | **-10 724 576** | 27,7 | -10 392 829 |
| 10.; 11.; 12. Tehniskā palīdzība | 12 463 361 | 8 531 171 | **68,5** | **-3 932 190** | 63,5 | -3 454 598 |
| **KOPĀ** | **314 957 659** | **204 278 972** | **64,9** | **-110 678 687** | **72,1** | **-71 856 090** |

**Riski**

1. Katrs līdzšinējais investīciju noteikumu izstrādes (skat.2.grafiku) un citu priekšnosacījumu virzības un izpildes kavējums ietekmē turpmākos posmus un, jo īpaši projektu atlašu uzsākšanu, projektu uzsākšanu un attiecīgi investīciju – naudas plūsmu. Attiecīgi arvien pieaug riski Eiropas Komisijas (turpmāk – EK) noteikto finanšu un ieviešanas nosacījumu izpildē, kas var radīt negatīvas sekas ar ES “piešķīruma” proporcionālu samazinājumu Latvijai, neizpildot ikgadējos mērķus, jeb snieguma rezerves 6% apmērā zaudēšanu, neizpildot 2018.gada snieguma ietvara mērķus katrai prioritātei.
2. Ņemot vērā 2016.gada laikā kavēto MK noteikumu apstiprināšanu un attiecīgi vēlāk uzsāktās projektu atlases un vēlāku līgumu slēgšanu, attiecīgi 2016.gadā ievērojami mazāka finanšu plūsma rada negatīvu ietekmi uz prognozēto kumulatīvo finanšu rādītāju izpildi līdz 2017.gada beigām. FM sadarbībā ar atbildīgajām iestādēm un Centrālo finanšu un līgumu aģentūru šobrīd analizē aktuālās operatīvās prognozes, to ietekmi un risku neizpildīt ES fondu investīcijām noteikto minimālo finanšu mērķi 2017.gadam un turpmākajiem gadiem[[7]](#footnote-7), kā arī vērtē iespējas paātrināt projektu ieviešanu.
3. **Turpmākie izaicinājumi 2017.gadam:**
	* paātrināt projektu ieviešanu un finanšu plūsmu, vienlaikus nodrošinot efektīvu risku un drošu finanšu pārvaldību ar fokusu uz investīciju rezultātu sasniegšanu, lai:

(1) nezaudētu ES finansējumu Latvijai 2017.gada beigu finanšu mērķu neizpildes dēļ;

(2) lai saglabātu iespēju izmantot snieguma rezerves finansējumu 6% apmērā katrai prioritātei, izpildot minimālos mērķus, kas noteikti līdz 2018.gada beigām[[8]](#footnote-8). Šis īpaši aktuāli 8.prioritārajā virzienā Eiropas Reģionālās attīstības fonda un Eiropas Sociālā fonda izglītības jomā, kurā ir ievērojama kavēšanās ar investīciju nosacījumu izstrādi un priekšnosacījumu izpildi, t.sk. projektu priekšatlasi, kas rezultējas riskā ar augstu varbūtības pakāpi, ka snieguma ietvara rezerve 6% jeb 16,6 milj. *euro* var tikt zaudēta. Šobrīd Izglītības un zinātnes ministrija gatavo iespējamos priekšlikumus grozījumiem Darbības programmā, ņemot vērā virzīto nozares politikas reformu, taču tas nemazina riska pakāpi, ņemot vērā, ka EK ar lielu varbūtību var neatbalstīt priekšlikumus samazināt snieguma ietvara mērķi, ņemot vērā, ka kavēšanās neatbilst kā pamatojums pēc EK norādēm;

* + jāpieņem “atlikušie” lēmumi par investīcijām, t.sk., kam kavēta MK noteikumu izstrāde un attiecīgi apstiprināšana. 2017.gadā jāizlemj par 574,7 milj. *euro* no atlikušajiem MK noteikumiem. No tiem 5 MK noteikumiem ar kopējo finansējumu 443,1 milj. *euro* izpildes termiņš kavējas kopš 2016.gada: Dzelzceļa elektrifikācija; Torņkalna transporta mezgls *-* kopā 353,7milj*. euro*; Siltumtīklu energoefektivitāte – 53,2 milj. *euro;* Starptautiskā sadarbība – 27,7 milj. *euro;* Ārstu piesaiste reģionos – 8,5 milj. *euro*;
* atbilstoši MK 2017.gada 17.janvāra sēdes protokola Nr.3 39.§ “Informatīvais ziņojums “Par lielā projekta “Latvijas dzelzceļa tīkla elektrifikācija” sagatavošanas progresu, izmaksu un ieguvumu analīzes rezultātiem un projekta īstenošanas risinājumiem”” 10.punktā noteiktajam, turpmāk ikmēneša informatīvajos ziņojumos MK, balstoties uz Satiksmes ministrijas sniegto informāciju, tiks iekļauts aktuālākais statuss par lielā projekta “Latvijas dzelzceļa tīkla elektrifikācija” virzību.
* Par iepriekš minēto risku izvērtējumu un priekšlikumiem rīcībai, lai nepieļautu ES finansējuma zaudēšanu, FM informēs valdību 2017.gada martā, iesniedzot regulāro pusgada progresa ziņojumu, kurā tiks iekļauti konkrēti priekšlikumi nepieciešamai rīcībai ES fondu investīciju plūsmas paātrināšanai.

Pielikumā:

1. Kavētie Kohēzijas politikas ES fondu 2014-2020.gada plānošanas perioda investīciju Ministru kabineta noteikumi, statuss līdz 24.01.2017. uz 1 lp.;
2. Kavēta Kohēzijas politikas ES fondu 2014-2020.gada plānošanas perioda investīciju Ministru kabineta noteikumu izsludināšana valsts sekretāru sanāksmē, statuss uz 24.01.2017. uz 1 lp.

|  |  |
| --- | --- |
| Finanšu ministres vietālabklājības ministrs | J.Reirs |

Dimzule,67083873

Inta.Dimzule@fm.gov.lv

1. Ziņojumā tiek sniegta informācija par datu un informācijas apkopojumiem uz dažādiem atskaites datumiem ar mērķi sniegt aktuālo informāciju. [↑](#footnote-ref-1)
2. Skatīt informatīvā ziņojuma par Eiropas Savienības struktūrfondu un Kohēzijas fonda, Eiropas Ekonomikas zonas finanšu instrumenta, Norvēģijas finanšu instrumenta un Latvijas un Šveices sadarbības programmas investīciju progresu līdz 2015.gada 31.decembrim 6.pielikumu: <http://www.esfondi.lv/zinojumi-Ministru-kabinetam> [↑](#footnote-ref-2)
3. Finanšu rādītāju plāni un to izpilde <http://www.esfondi.lv/finansu-un-raditaju-plani-to-izpilde>

\* MKN VSS regress (-0,7%) SAM finanšu izmaiņu dēļ: nav pieņemts lēmums par 4.2.1.2. «Valsts ēku energoefektivitāte» otrās kārtas (27,6 milj. *euro*.) ieviešanas nosacījumiem un īstenošanas uzsākšanu, 7,8 milj. euro pārdalāmi no 5.3.1. «Ūdensapgāde» uz 5.4.3. «Biotopu aizsardzībai» (paredz DP grozījumi), kā arī izdalīta 8.3.6.1. «Starptautiskie pētījumi» otrā kārta 3,2 milj. *euro*. [↑](#footnote-ref-3)
4. Lai nodrošinātu zināmu elastību un tiektos uz lielāku izpildi, ambiciozāks plāns bija sasniegt 4,2 miljardu *euro* vērtībā apstiprinātus investīciju noteikumus. Līdz 2016.gada beigām izdevies izpildīt 90% no šī plāna. [↑](#footnote-ref-4)
5. Pilna informācija par izpildes statusu uz 2017.gada 1.janvāri pieejama <http://www.esfondi.lv/finansu-un-raditaju-plani-to-izpilde> Informācija sakārtota loģiskā secībā, sākot ar apstiprinātiem MK noteikumiem un turpinot ar kavējumiem (MK noteikumu apstiprināšanai, MK noteikumu izsludināšanai Valsts sekretāru sanāksmē, kā arī projektu iesniegumu atlases kritēriju iesniegšanai apakškomitejā) un noslēdzot ar specifiskajiem atbalsta mērķiem/pasākumiem, kuriem MK noteikumu apstiprināšanas termiņš vēl nav iestājies. [↑](#footnote-ref-5)
6. ES fondu tīmekļa vietnes sadaļā par ES fondu un Kohēzijas fonda kopējiem EK veiktiem maksājumiem dalībvalstīm: <http://www.esfondi.lv/kopejie-ek-veiktie-maksajumi-dalibvalstim> [↑](#footnote-ref-6)
7. Regulas Nr. 1303/2013 136.panta 1.punkts: Komisija atceļ saistības jebkurai darbības programmas summas daļai, kas nav izmantota avansa un starpposma maksājumiem vai par kuru līdz 31. decembrim trešajā gadā pēc programmas budžeta saistību gada nav sagatavots maksājuma pieteikums saskaņā ar 131. pantu, vai par kuru nav iesniegts maksājuma pieteikums saskaņā ar 135. pantu (N+3 princips). [↑](#footnote-ref-7)
8. 2017.gadā liela nozīme arī sarunām ar Eiropas Komisiju par Darbības programmas grozījumiem, lai panāktu maksimāli labāko risinājumu Latvijas interesēs, t.sk. samazinot 2018.gada snieguma ietvara mērķi izglītības un sociālās jomas [↑](#footnote-ref-8)